Case ID: 1058488
Sentence 10: İddiaçı MTK-nın iddia ərizəsində mübahisələndirilən, 3-cü şəxs R.Məmmədova məxsus olan “Torpaq sahəsinin planı və ölçüsü” sənədinin ləğv edilməsi üçün 2 əsas gətirilmişdir: 1) 3-cü şəxsə torpaq sahəsi ayrılarkən yaşayış binaları arasında saxlanılmalı olan Azərbaycan Respublikası Şəhərsalma və Tikinti Məcəlləsində nəzərdə tutulmuş ara məsafəsi ilə bağlı normaların tələblərinə riayət edilməməsi; 2) həmin torpaq sahəsinin Səbail rayon İcra Hakimiyyəti Başçısının 119 saylı, 02 sentyabr 2016-cı il tarixli sərəncamı ilə iddiaçı MTK-nın icarəsinə verilməsi.1-ci instansiya məhkəməsi iddiaçı MTK-nın iddia tələbini təmin edərəkən, belə hesab etmişdir ki, Azərbaycan Respublikası Torpaq Məcəlləsinin 67-ci və 68-ci maddələrinə görə, 3-cü şəxs R.Məmmədovun torpaq sahəsi üzərində hər hansı hüququnun daşınmaz əmlakın dövlət reyestrində qeydiyyata alınması müəyyən edilmədiyindən, iddiaçı MTK-nın qanuni əsaslarla icarəsində olan torpaq sahəsindən təyinatı üzrə istifadə etməsinin təmin edilməsi üçün, həmin torpaq sahəsinin koordinatları daxilində yerləşən 72 kv.m hissəsinə 3-cü şəxsin adına verilmiş plan və ölçünün ləğv edilməsi tələbində haqlıdır.